ตลาดหุ้นเอเชียผันผวนภาคบ่ายวันนี้ ขณะนลท.จับตาประชุมเฟด
ตลาดหุ้นเอเชียผันผวนในการซื้อขายช่วงบ่ายวันนี้ ในขณะที่นักลงทุนต่างจับตาการประชุมของธนาคารกลางสหรัฐ (เฟด) ในวันที่ 16-17 ก.ย.นี้ ว่า เฟดจะปรับขึ้นอัตราดอกเบี้ยหรือไม่
11 ก.ย. 2558

ผู้สื่อข่าวรายงานว่า ตลาดหุ้นเอเชียผันผวนในการซื้อขายช่วงบ่ายวันนี้ ในขณะที่นักลงทุนต่างจับตาการประชุมของธนาคารกลางสหรัฐ (เฟด) ในวันที่ 16-17 ก.ย.นี้ ว่า เฟดจะปรับขึ้นอัตราดอกเบี้ยหรือไม่
โดยดัชนี HSI ตลาดหุ้นฮ่องกงปิดภาคเช้าที่ 21,746.95 จุด เพิ่มขึ้น 184.45 จุด หรือ 0.86% ดัชนี FBMKLCI ตลาดหุ้นมาเลเซียปิดภาคเช้าที่ 1,605.86 จุด ลดลง 8.16 จุด หรือ 0.51%
สำหรับความเคลื่อนไหวในวันนี้ ได้แก่ ธนาคารกลางเกาหลีใต้มีมติคงอัตราดอกเบี้ยนโยบายที่ระดับต่ำสุดเป็นประวัติการณ์ 1.5%
นายลี จู-ยอล ผู้ว่าการธนาคารกลางเกาหลีใต้ และคณะกรรมการกำหนดนโยบายการเงินทั้ง 6 รายของธนาคารกลาง ได้ตัดสินใจคงอัตราดอกเบี้ยที่ระดับ 1.5% หลังจากที่มีการปรับลดอัตราดอกเบี้ยลงครั้งละ 0.25% ในเดือนมี.ค.และมิ.ย.